Document ID: 32007D0117

SKLEP SVETA
z dne 15. februarja 2007
o spremembi Sklepa z dne 27. marca 2000 o pooblastilu direktorju Europola za začetek pogajanj o sporazumih s tretjimi državami in organi, ki niso povezani z EU
(2007/117/ES)
SVET EVROPSKE UNIJE JE -
ob upoštevanju členov 42(2), 10(4) in 18 Konvencije o ustanovitvi Evropskega policijskega urada (Konvencija o Europolu) (1),
ob upoštevanju Akta Sveta z dne 3. novembra 1998 o pravilih Europolovih zunanjih odnosov s tretjimi državami in organi, ki niso povezani z Evropsko unijo (2), in zlasti člena 2 Akta,
ob upoštevanju Akta Sveta z dne 3. novembra 1998 o pravilih za sprejemanje podatkov od tretjih oseb pri Europolu (3) in zlasti člena 2 Akta,
ob upoštevanju Akta Sveta z dne 12. marca 1999 o pravilih za prenos osebnih podatkov s strani Europola tretjim državam in tretjim organom (4) in zlasti členov 2 in 3 Akta,
ob upoštevanju naslednjega:
(1)
Operativne zahteve in nujnost učinkovitega boja proti organiziranemu kriminalu preko Europola narekujejo uvrstitev Črne gore na seznam tretjih držav, s katerimi je direktor Europola pooblaščen začeti pogajanja.
(2)
Zato bi bilo treba Sklep Sveta z dne 27. marca 2000 (5) spremeniti -
SKLENIL:
Člen 1
Sklep Sveta z dne 27. marca 2000 se spremeni:
v členu 2(1) se pod naslovom „Tretje države“ v abecedni seznam doda naslednja država:
„-
Črna gora“.
Člen 2
Ta sklep se objavi v Uradnem listu Evropske unije.
Člen 3
Ta sklep začne veljati na dan po sprejetju.
V Bruslju, 15. februarja 2007

Labels: 18
15
5